open-index/open-wikipedia-markdown huggingface dataset:
Grenlandsbanen

**Grenlandsbanen** er en prosjektert jernbane i en ytre korridor gjennom Telemark og litt av Agder, og innebærer en sammenkobling av Vestfoldbanen og Sørlandsbanen. Banen starter i Porsgrunn og blir sammenkoblet med Sørlandsbanen ved Skorstøl i Gjerstad kommune. Lengden er 60&nbsp;km.

Per 2022 er utbyggingen skrinlagt og grunneiere som har båndlagt arealer ønsker disse frigjort.

## Betingelser og konsept
For stasjoner på Sørlandsbanen fra Skorstøl og sørover vil ikke avstanden i km til det sentrale Østlandet avvike så mye fra i dag. Det vesentlige er at standarden på jernbanen er mye høyere over fremtidens Vestfoldbane, enn den er på dagens strekning fra Skorstøl til Drammen (Sørlandsbanen). Hovedbetingelsen for konseptet er derfor at Vestfoldbanen blir oppgradert vesentlig i forhold til i dag. Dette er blitt vedtatt og påbegynt i egne planer for Vestfoldbanen, men enkelte prosjekter mangler likevel for at konseptet skal kunne påbegynnes. Hele Vestfoldbanen må ha dobbeltspor hele veien, men dette har uansett vært Jernbaneverkets politikk siden 2009, som inkluderer minst 200&nbsp;km/t mellom byene. På strekningen mellom Larvik og Porsgrunn ble det åpnet en dobbeltsporet jernbane den 28. september 2018.

Banen sto på prioriteringslisten til Jernbaneverket og Stortinget vedtok i 2014 at det skulle lages en konseptvalgutredning (KVU) for banen. Denne ble lagt frem 4. juli 2016.

I tillegg er Grenlandsbanen i seg selv en betingelse for at Sørvestbanen skal kunne bli en realitet.

Per 2022 er utbyggingen skrinlagt og grunneiere som har båndlagt arealer ønsker disse frigjort.

## Konsekvenser og driftsplan ved gjennomføring
Dersom prosjektet gjennomføres (og Vestfoldbanen er oppgradert) vil strekningen Oslo – Kristiansand ta 3t 23 min, mot dagens 4t 30 min. Reisetiden Skorstøl–Kristiansand er 1:25 for 117&nbsp;km, og hvis den strekningen rustes opp kan 20-30 minutter spares ytterligere. I tillegg vil regiontoget mellom Kristiansand og Oslo inkludere byene langs kysten istedenfor inne i landet.

### Sammenligning

Forskjeller for Linje F5, fjerntoget mellom Kristiansand og Oslo

### De utelatte stasjonene
Dagens stasjoner mellom Skorstøl og Kongsberg (minus Gjerstad stasjon) kan ifølge Jernbaneverket betjenes med et eget regiontog som starter Kragerø og kobler seg på dagens nett ved Neslandsvatn stasjon, og sånn sett bruker den gamle Kragerøbanen. På sett og vis er man da tilbake til situasjonen i 1927 da Sørlandsbanen ble tatt i bruk frem til Kragerø. De sydligste delene av Kragerøbanen må da legges på nytt, og banen vil krysse Grenlandsbanen ved Sannidal / Tangen stasjon.

## Referanser

## Eksterne lenker
* «KVU Grenlandsbanen», fra Bane NOR
* NRK.no - *Ønsker byggestart i 2018* (12.05.2014)
Vällingby tunnelbanestasjon

**Vällingby tunnelbanestasjon** trafikkeres av T-bane 1 (grønn linje) og ligger mellom stasjonene Råcksta og Johannelund. Stasjonen ligger delvis under Vällingby sentrum. Gjennom utbygging av sentrumsanlegget har stasjonene i årenes løp blitt stadig mer underjordisk. 

En provisorisk stasjon ble åpnet 26. oktober 1952 i forbindelse med at tunnelbanelinjen fra Hötorget til Vällingby ble åpnet. Den lå da 500 meter øst lengre øst. Den permanente stasjonen ble tatt i bruk 6. april 1954, da Vällingby sentrum stod klart. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Västertorp

**Västertorp** er en bydel i bydelsområdet Hägersten-Liljeholmen i Söderort i Stockholm. Västertorp grenser til bydelene Fruängen, Hägerstensåsen, Mälarhöjden og Hägersten.

Den første byplanen ble opprettet i 1947, og bebyggingen av området startet i 1949&ndash;1952. Bydelen ble opprettet i februar 1948 etter utskillelse fra Västberga, Hägersten og Mälarhöjden. 

Västertorp har Stockholms største bestand av skulpturer i bymiljøet, og blir dermed Stockholms største utendørsutstilling. Det finns drøyt 20 skulpturer i og omkring sentrum. 

## Se også
*Västertorp tunnelbanestasjon
Kleppestø ungdomsskole

**Kleppestø ungdomsskole** var Askøys første ungdomsskole da bygget stod ferdig i 1971. Skolen befinner seg like nord for Kleppestø sentrum. Skolen er en offentlig grunnskole og den har 3 klassetrinn. Elevene som begynner ved denne ungdomsskolen kommer fra barnetrinnene ved Hetlevik skole, Follese skole, Kleppe skole og Kleppestø barneskole

Skolen har fra høsten 2018 22 undervisningsenheter, fordelt med 8 på 8.trinn, 7 på 9. trinn og 8 på 10. trinn.

Det er 630 elever og ca. 80 voksne som har sin arbeidsplass på skolen.

## Referanser
Den indre makedonske revolusjonære organisasjon

**Den indre makedonske revolusjonære organisasjon** (bulgarsk: *Vâtrešna Makedonska Revoljucionna Organizacija, Вътрешна македонска революционна организация, ВМРО*, makedonsk: *Vnatrešna Makedonska Revolucionerna Organizacija, Внатрешна Македонска Револуционерна Организација*) var en revolusjonær organisasjon i Makedonia og Trakia regionene i Det osmanske riket, samt i Bulgaria. Organisasjonen ble opprettet i 1893 i Thessaloniki. Etter 1913 ble det også aktive i Hellas og Jugoslavia. Organisasjonen endret ved flere anledninger navnet sitt.

Organisasjonen er fortsatt aktiv i Bulgaria og Makedonia som politiske aktører.
Nälsta

**Nälsta** er en bydel i den nordøstlige delen av bydelsområdet Hässelby-Vällingby i Västerort i Stockholm i landskapet Uppland, Stockholms län i landsdelen Svealand. Nälsta har flest villaområder, men også noen boligblokker.

Det er funnet mange fornminner innen området, flere ble funnet i forbindelse med utvikling av området. Man har blant annet funnet rester etter en boplass fra yngre steinalder. Ytterligere boplasser fra bronsealderen, eldre og yngre jernalder samt vikingtiden er også funnet.
Helge Hagerup

**Helge Hagerup** (1933–2008) var en norsk forfatter. Han var sønn av forfatteren Inger Hagerup og debuterte med novellesamlingen *Vi fem i annen etasje* som 16-åring i 1949. Helge Hagerup utfoldet seg innenfor sjangrene prosa, lyrikk og dramatikk. Han var en lavmælt lyriker og dramatiker. Også som prosaforfatter utmerket han seg fremfor alt gjennom dialogbruken.

Hagerup var spesielt produktiv som dramatiker, og teaterstykkene hans er blitt  fremført både av Fjernsynsteatret, på Nationaltheatret og i Radioteatret. Radioteatret overførte 1965&ndash;1990 tyve hørespill av Hagerup. Flere av dem var serier, fra eventyrfabler til krimgrøssere. Dessuten var han oversetter og dramatiserte.

Hagerup anvendte tidlig temaer og stoff fra populærkulturen, slik som i teaterstykkene *Superboy* (1968) og *Camp* (1977).

Helge Hagerup var far til Henning Hagerup, Espen Hagerup, Linde Hagerup, Simen Hagerup og Bendik Hagerup. Han var bror av forfatteren Klaus Hagerup.

## Bibliografi
* *Til stjerner skal vi bli* &ndash; diktsamling (1989)
* *Døden gir ingen ro* &ndash; fire hørespill (1989)
* *Miguels verden* &ndash; barnebok (1988)
* *Selvportrett i feber* &ndash; diktsamling (1987)
* *Napoleons død* &ndash; skuespill (1987)
* *Insektjegeren* &ndash; skuespill (1986)
* *Før finalen* &ndash; skuespill (1986)
* *Vennlig hilsen Lucifer* &ndash; kriminalhørespill (1985)
* *I Bilbaria* &ndash; skuespill for barn og ungdom (1985)
* *Drømmen om Bari-Bari* &ndash; skuespill (1984)
* *Hvorfor smilte ikke Gunder Pedersen?* &ndash; skuespill (1983)
* *Hevnens engler og Kaptein Død* &ndash; hørespill (1983)
* *Hvorfor skrek morderen* &ndash; kriminalnoveller (1982)
* *Drømmeverdenen* &ndash; to skuespill (1981)
* *Camp* &ndash; (*Camp* og *Siste tog til påfuglland*) to skuespill (1979)
* *En fortelling fra virkeligheten* &ndash; roman (1977)
* *Vokt dem for hunden* &ndash; kriminalroman (1972), stafettroman skrevet sammen med Gerd Nyquist, Kjell Arnljot Wig, Bengt Calmeyer og Bernhard Borge
* *Turistene* &ndash; roman (1968)
* *Superboy* &ndash; skuespill (1968)
* *Katteslottet* &ndash; fire skuespill (1967)
* *Femti år for bilen* &ndash; sakprosa (1966), sammen med Kåre Fasting
* *Mannen fra i går* &ndash; skuespill (1962)
* *Løfter om kjærlighet* &ndash; skuespill (1960)
* *Et stikk i hjertet* &ndash; roman (1958)
* *Reise i tiden* &ndash; diktsamling (1957)
* *Vi fem i annen etasje* &ndash; barnebok (1949)
## Referanser
Farriseidet–Porsgrunn

**Farriseidet–Porsgrunn**, ofte kalt **Eidangerparsellen**, er en 22,5&nbsp;km lang dobbeltsporet jernbanestrekning mellom Larvik og Porsgrunn. 

## Bakgrunn
Prosjektet hadde byggestart i september 2012 og ble åpnet for trafikk 24. september 2018. Det er et delprosjekt i en generell oppgradering av Vestfoldbanen og kostnadene var beregnet  til 6,1 milliarder 2012-kroner. Traséen følger stort sett europavei 18.

Strekningen forkortet reisetiden mellom de to byene fra 34 til 12 minutter. Prosjektet, som opprinnelig hadde arbeidstittelen *Eidangertunnelen*, var planlagt som en 23 kilometer lang enkeltsporstrekning, men dette ble etter en kvalitetssikring i 2009 omgjort til dobbeltspor og dimensjonert for en toghastighet på 250&nbsp;km/t. Endringene skyldtes planene om Grenlandsbanen, en en planlagt jernbanestrekning gjennom Bamble og litt av østre Agder som skal koble sammen Vestfoldbanen og Sørlandsbanen.

Av strekningen går 14,5 kilometer i fjell, fordelt på syv tunneler – blant dem Eidangertunnelen. Strekningen Farriseidet–Porsgrunn er en forutsetning for å kunne bygge Grenlandsbanen.

## Linjekart

|}

## Entrepriser
Byggingen er delt opp i fire grunn- og tunnelentrepriser:
**Eidanger-entreprisen*: 4,5&nbsp;km fra Herregårdsbekken til Porsgrunn stasjon, bygget av Implenia Norge for 624 millioner kroner.
**Storberget-entreprisen*: 4,8&nbsp;km mellom Ønna og Herregårdsbekken bygget av NCC for 1,0 milliarder kroner.
**Skillingsmyr-entreprisen*: 5,75&nbsp;km mellom Solum og Ønna bygget av Veidekke for 980 millioner kroner.
**Vestfold-entreprisen*: 9,5&nbsp;km mellom Farriseidet og Solum bygget av Skanska for 1,35 milliarder kroner.
I tillegg var det jernbanetekniske entrepriser:
**Spor og kontaktledning*: bygget av Infranord Norge for 252 millioner kroner.
**Elkraft*: utført av Caverion Norge for 325 millioner kroner.
**Tele*: utført av Relacom for 25 millioner kroner.

## Samfunnsøkonomisk tap

Ved en gjennomgang av prosjektets samfunnsøkonomiske nytte av en gruppe ved NTNU har det blitt beregnet at det har ført til et samfunnsøkonomisk tap på 9,7 milliarder 2022-kroner. Det betyr en netto nytte per investerte krone på minus 1,3 kroner, og gjør prosjektet til det mest ulønnsomme samferdselsprosjektet i nyere tid. Prosjektet har også negative virkninger for miljø og klima.

## Stengning grunnet manglende dokumentasjon

I desember 2023 ble banen stengt av Statens jernbanetilsyn grunnet manglende dokumentasjon av signalanlegget. Bane NOR hadde drevet banen med midlertidig tillatelse, totalt åtte ganger, siden åpningen i 2018. Etter banen ble stengt av Jernbanetilsynet, tok det ti dager før dokumentasjonen var i orden og banen igjen kunne åpnes for trafikk. I tillegg til at passasjerer måtte ta buss for tog mellom Porsgrunn og Larvik, førte manglende dokumentasjon til at Bane Nor ble ilagt dagsbøter på over én halv million kroner.

## Referanser



## Kilder

* «Evaluering av dobbeltspor Farriseidet-Porsgrunn» (PDF), fra Menon Economics

## Eksterne lenker
* Banenor.no – Samleside om Farriseidet – Porsgrunn
Fulton County (New York)

**Fulton County** er et fylke i den amerikanske delstaten New York. Ved folketellingen i 2010 hadde fylket 55 531 innbyggere.

## Referanser


## Eksterne lenker
*
Ivan Mikhajlov

**Ivan Mikhajlov** (bulgarsk: *Иван Михайлов*; født 26. august 1896, død 5. september 1990), også kjent som **Vantsjo** og **Vantsje Mikhajlov**, var en bulgarsk revolusjonær og leder for Den indre makedonske revolusjonære organisasjon fra 1924. Han døde i Roma i 1990.
Gothic & Lolita Bible

***Gothic & Lolita Bible*** er et blad for Lolita fashion-moten.
Bladet er på japansk og inneholder motetips, bilder, symønster og matoppskrifter.
Genesee County (New York)

**Genesee County** er et fylke som ligger i den vestre delen av den amerikanske delstaten New York. I 2010 hadde fylket et innbyggertall på 60 079. Navnet kommer fra indianer stammen Seneca Gen-nis'-hee-yo. Ordet betyr "the Beautiful Valley". Fylkessete er i byen Batavia.

Genesee County grenser til Erie County i vest, fylket Niagara County i nordvest, Orleans County i nord, Monroe County i nordøst, Livingston County i øst og Wyoming County i sør.

Fylket ble opprettet i 30. mars 1802 og fikk fulle rettigheter (fully organized) i mars 1803. 

## Referanser


## Eksterne lenker
*
Stora Mossen

**Stora Mossen** er en bydel i Västerort i Stockholm. Den tilhører Bromma bydelsområde. Nesten to tredeler av bebyggelsen består av villaer. 

## Se også
*Stora Mossen tunnelbanestasjon
Livingston County (New York)

**Livingston fylke** er et fylke i den amerikanske delstaten New York. Fylket hadde et innbyggertall på 65 393 i 2010. fylkessete ligger i Byen Geneseo. Fylket er oppkalt etter en advokat, politiker og diplomat som var en del av The Founding Fathers, Robert R. Livingston. Livingston County er en del av Rochester storbyområde.

Fylket grenser til Monroe County i nord og nordøst, Ontario County i øst, Steuben County i sørøst, Allegany County i sør og sørvest, Wyoming County i vest og Genesee County i nordvest.

## Eksterne lenker
*
Monroe County (New York)

**Monroe County** er et fylke i den amerikanske delstaten New York. Fylket er oppkalt etter USAs femte president James Monroe. Fylkessete ligger i byen Rochester. Monroe County er en del av Rochester storbyområde og ligger i den vestre delen av delstaten New York.

Monroe County grenser til Ontariosjøen i nord, fylket Wayne County i øst, Ontario County i sørøst, Livingston County i sør, Orleans County og Genesee County i vest.

## Eksterne lenker
*
Kings County (New York)

**Kings County** er et fylke i den amerikanske delstaten New York. Det har sammenfallende grenser med bydelen Brooklyn i New York City.

Fylket ble grunnlagt i 1683 og samlet seks tidligere nederlandske byer på sydvestre Long Island. Fylket ble integrert i storbyen New York i 1898 og har idag ingen selvstendig myndighet. Delstaten er imidlertid representert i fylket med blant annet et statsadvokatembede.

## Eksterne lenker
* Kings County District Attorney
Nassau County (New York)

**Nassau County** er et fylke i den amerikanske delstaten New York, beliggende på Long Island. Det har 1&nbsp;334&nbsp;544 innbyggere. Fylkets administrative senter er Mineola.

## Eksterne lenker
*
Stora Mossen tunnelbanestasjon

**Stora Mossen** er en stasjon på Stockholms tunnelbane i bydelen Ulvsunda i Stockholm. Den trafikkeres av T-bane 1 (grønn linje) og ligger mellom stasjonene Alvik og Abrahamsberg.

Stasjonen ble innviet 26. oktober 1952 som stasjon nummer 25. Den består av en plattform utendørs med inngang i østre enden.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Ontario County

**Ontario County** er et fylke i den amerikanske delstaten New York. Fylket hadde et innbyggertall på  i 2010. Fylkessete ligger i byen Canandaigua. Ontario County er en del av Rochester storbyområde.

Ontario County grenser til fylkene Monroe County i nordvest, Livingston County i vest, Steuben County i sørvest, Yates County i sør, Seneca County i øst og Wayne County i nord.
## Eksterne lenker
*
Orleans County (New York)

**Orleans County** er et fylke i den amerikanske delstaten New York. Fylket hadde en befolkning på 42 883 i 2010. Fylkessete i Orleans County er byen Albion. Orleans County er oppkalt etter det franske kongehuset House of Orleans.Fylket er en del av Rochester storbyområde og ligger i den vestre delen av delstaten New York. Eriekanalen passerer igjennom Orleans County fra øst til vest, midt i fylket.

Orleans County grenser til Ontariosjøen i nord, fylket Niagara County i vest, Erie County i sørvest, Genesee County i sør og Monroe County i øst.

## Eksterne lenker
*
Grunnkretser i Bø kommune i Nordland

**Grunnkretser i Bø kommune i Nordland** er delområder og grunnkretser som seksjonerer Bø kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.

## Grunnkretser
* **Delområde **
** 
** 
** 
** 
** 
** 
** 
* **Delområde **
** 
** 
** 
** 
** 
** 
* **Delområde **
** 
** 
** 
** 
** 
** 
** 
** 
** 
** 

## Se også
* Lister over grunnkretser i Norge

## Eksterne lenker
* Delområder og grunnkretser, 2006 fra Statistisk sentralbyrå
Oswego County

**Oswego fylke** er et fylke i den amerikanske delstaten New York.

her ligger det store Sithe Independence gasskraftverk med effekt på hele 1.131 MW. 

## Eksterne lenker
*
Orange County (New York)

**Orange fylke** er et fylke i den amerikanske delstaten New York. Orange County Choppers er herifra.

## Eksterne lenker
*
Ida Haendel

**Ida Haendel** (født 15. desember 1928 i Chełm, død 30. juni 2020) var en polsk fiolinist, en av det 20. århundres største personligheter innen den utøvde fiolinmusikk.

Hun var et vidunderbarn som i en alder av syv år ble berømt som prisvinner i den første Henryk Wieniawski internasjonale fiolinkonkurranse i Warszawa i 1935. Hun studerte ved musikkhøyskolen i Warszawa hos Mieczysław Michałowicz før hun ble elev hos Carl Flesch og George Enescu i Paris. Under andre verdenskrig spilte hun for britiske og amerikanske tropper. I 1952 flyttet hun til Montréal. Fra 1979 hun bodde i Miami Beach i USA.

Hun urfremførte «Tartiniana Seconda» av Luigi Dallapiccola og Allan Pettersons fiolinkonsert. Hennes autobiografi (*Kvinne med fiolin*) ble utgitt i 1970.

Hun var flere ganger juryleder i Henryk Wieniawski internasjonale fiolinkonkurranse.

Haendel spilte inn over 40 plater for kjente platekompanier som Decca, Deutsche Grammophon og Melodya. Hun spilte konsertert med verdens mest kjente dirigenter og musikere (blant annet Arthur Rubinstein), og spilte på en unik Stradivarius og Guarnerius fra 1600-tallet.

I 1991 ble hun utnevnt til *commander* av ordenen Order of the British Empire og i 2000 gitt graden æresdoktor ved Royal College i London.

## Referanser


## Eksterne lenker
* 
*
Henryk Szeryng

**Henryk Bolesław Szeryng** (født 1918–1988) var en polsk fiolinist og hadde utdanning som komponist, og en av det 20. århundres største personligheter innen den utøvde fiolinmusikk.

Hans spill og innstilling til musikken har gjort ham til en av de fremste og mest kjente fiolinister av det 20. århundre, på lik linje med blant andre Jascha Heifetz og David Oistrach.

## Liv og virke
### Bakgrunn
Hans mor gav ham først klaverundervisning i hjemmet, men det viste seg snart at han foretrakk fiolin. Bronisław Huberman hørrte ham og anbefalte at han ble sendt for utdannelse hos Carl Flesch til Berlin. Der var han årene 1928–32.

Deretter dro han til Paris og studerte hos Jaques Thibaud. 

### Fiolinist
Han skapte sensasjon da han som syttenåring debuterte i Warszawa i 1933 med Johannes Brahms’ fiolinkonsert, og konserterte i mange europeiske byer som București, Wien eller Paris, til stor anerkjennelse blant publikum og kritikere. Fra 1933 til 1939 studerte han i Paris hos den kjente komponisten og pedagogen Nadia Boulanger, og under andre verdenskrig engasjerte han seg mot den tyske okkupasjonen. 

Han spilte konserter for de alliertes tropper over hele verden og jobbet som tolk for den polske eksilregjeringen, idet han snakket flytende på syv språk. Han jobbet blant annet for den polske generalen Władysław Sikorski under hans misjon i Mexico. Etter en av konsertene han gav der fikk han tilbud om å overta strykermusikkavdelingen på universitetet i Mexico by. Han takket ja til stillingen, mottok meksikansk statsborgerskap i 1946, og konsentrerte seg fullstendig om pedagogikken, helt til Artur Rubinstein overtalte ham til å gjenoppta konserteringen. 

I 1954 debuterte han så i New York med enorm suksess, og dro på omfattende konsertreiser helt til slutten av sitt liv. Til tross for intensiv konsertering holdt han ikke opp med undervisningen på universitetet i Mexico by.

Henryk Szeryng var allsidig utdannet (han studerte musikologi, eldre historie, musikkteori, litteratur- og teaterhistorie), og hadde over 40 fiolinkonserter i sitt repertoar. Han spilte inn mange plater, og mottok flere ganger *Grand Prix du Disque* – den høyeste utmerkelsen for kvalitet og interpretasjon. Szeryng spilte med verdens mest kjente orkestrer og dirigenter over hele verden, og understrekte ofte sine bånd til Polen. 

## Referanser


## Litteratur
* "Henryk Szeryng." Baker's Biographical Dictionary of Musicians: Centennial Edition. Nicolas Slonimsky, Editor Emeritus. Schirmer, 2001, ISBN 978-0-02-865525-3.
* 

## Eksterne lenker
*
Queens County (New York)

**Queens fylke** er et fylke i den amerikanske delstaten New York. Det har sammenfallende grenser med bydelen Queens i New York City.

Fylket har 2&nbsp;229&nbsp;379 innbyggere (2000). Det deles i fire områder: Jamaica, Long Island City, Flushing og Far Rockaway.

Queens County består av den nordvestre del av øya Long Island, samt noen andre mindre øyer. Totalarealet er 461,7&nbsp;km², hvorav 282,9&nbsp;km² er land og 178,8&nbsp;km² (38,73&nbsp;%) er vann.

Fylket ble grunnlagt i 1. november 1683 og er oppkalt etter dronning Katarina av Braganza, gemalinne til Karl II av England. Fylket ble integrert i storbyen New York 1. januar 1898 og har idag ingen selvstendig myndighet. Delstaten er imidlertid representert i fylket med blant annet et statsadvokatembede.

## Eksterne lenker
* Queens County District Attorney
Nitrogenoksid

**Nitrogenoksider** (**NO<sub>X</sub>**) er kjemisk forbindelser av oksygen og nitrogen. Nitrogenoksider løser seg lett i vann og danner salpetersyre. 

Nitrogenoksider oppstår på flere måter, noen av de vanlige er under forbrenning der N og O slår seg sammen til å lage NO og NO<sub>2</sub>. Andre måter er under reaksjoner med salpetersyre eller nitratsalter kan NOx gasser dannes.

## Atmosfæren
I atmosfæren er det små mengder av NO2 og NO i fra hovedsakelig biler og industrielle produksjoner. Sollys katalyserer reduksjon av N i reaksjonen NO2 til NO. Nitrogenoksid er, sammen med svovel, derfor en viktig bidragsyter til sur nedbør.

## Ulike oksidasjonstrinn for N
Nitrogen kan ha alle oksidasjonstall fra +5 til -3.

NOx kan bety følgende oksider (oksygen forbindelser) av nitrogen, eller en blanding:

* Nitrogenmonoksid (NO), nitrogen(II)oksid
* Nitrogendioksid (NO2)
* Dinitrogenmonoksid (N2O), nitrous oxide
* Dinitrogentrioksid (N2O3), nitrogen (III) oxide
* Dinitrogentetroksid (N2O4)
* Dinitrogenpentoksid (N2O5)


Fil:Nitric-oxide-3D-vdW.png|**Nitrogenoksid**, NO
Fil:Nitrogen-dioxide-3D-vdW.png|
Fil:Nitrous-oxide-3D-vdW.png|
Fil:Dinitrogen-trioxide-3D-vdW.png|
Fil:Dinitrogen-tetroxide-3D-vdW.png|
Fil:Dinitrogen-pentoxide-3D-vdW.png|


## Forurensning
Oksider av nitrogen og svovel i atmosfæren skyldes for en stor del forurensning av luften som kalles fotokjemisk smog.

## Referanser


## Se også
* Nitrogenmonoksid#Helseeffekter
* Nitrogendioksid

## Eksterne lenker
* https://www.fhi.no/nettpub/luftkvalitet/temakapitler/nitrogendioksid2/
Richmond County (New York)

**Richmond fylke** er et fylke i den amerikanske delstaten New York. Det har sammenfallende grenser med bydelen Staten Island i New York City.

Fylket ble grunnlagt i 1683 og er oppkalt etter hertugen av Richmond, som var bror til den herskende Karl II av England. Fylket ble integrert i storbyen New York i 1898 og har idag ingen selvstendig myndighet. Delstaten er imidlertid representert i fylket med blant annet et statsadvokatembede.

## Bilder

Richmond County Court St George jeh.jpg|Tinghuset
SI Borough Hall and Court House (9739249424).jpg
Clifton Staten Island.JPG
Seneca County (New York)

**Seneca County** er et fylke i den amerikanske delstaten New York. Seneca County ligger i den amerikanske delstaten New York. Fra 2020-folketellingen var befolkningen 33 814. Det primære fylkesetet er Waterloo, flyttet dit fra det opprinnelige fylkesetet Ovid i 1819.
Det ble et to-shire fylke i 1822, som for tiden fortsatt er gjeldende og bruker begge steder som fylkeseter, selv om flertallet av Seneca Countys administrative kontorer er lokalisert i Waterloo. Derfor lister de fleste politiske kilder bare Waterloo som fylkesete. Fylkets navn kommer fra Seneca Nation of the Haudenosaunee (Iroquois), som okkuperte en del av regionen. Fylket er en del av Finger Lakes-regionen i staten.
## Eksterne lenker
*
Fylkesvei 800

**Fylkesvei 800 (Fv800)** går mellom Thamshavn i Orkland og Øysand i Melhus kommune.

Opprinnelig var veien del av riksvei 65. Fra E39 ble opprettet i 2000 til 30. juni 2005 da motortrafikkveien Klett–Bårdshaug ble tatt i bruk var veien del av europavei 39. og deretter Fv800. En kort tid 2018 hadde den foreløpig nummer Fv6642 før den 2018 fikk tilbake betegnelsen Fv800.

## Kommuner og knutepunkter

## Referanser




## Eksterne lenker
* Vegvesenets vegkart 
*
Roman Totenberg

**Roman Totenberg** (1911–2012) var en polsk fiolinist, en av det 20. århundres fremste og mest begavede på sitt instrument.

## Liv og virke
### Bakgrunn
Roman Totenberg var av jødisk bakgrunn. Da han var fem år flyttet hans foreldre Slanislava (Vinaver) og Adam Totenberg til Moskva, den faren hadde funnet arbeid som bygningsingeniør. Roman fikk sin første fiolinundervisning fra en nabo der, so mtilfeligvis var konsertmester for Bolsjoiteateret. Han opptrådte, med brød og smør som betaling. Familien returnerte så til Polen.

### Fiolinist
Roman Totenberg studerte så ved musikkhøyskolen i Warszawa hos Mieczysław Michałowicz og debuterte i en alder av 11 år som solist med filharmoniorkesteret i Warszawa i 1923. Han fortsatte studiene sine hos Carl Flesch i Berlin, hvor han ble utropt vinner av Den Internasjonale Felix Mendelssohn-Fiolinistkonkurranse i 1932, før han ble elev hos George Enescu og Pierre Monteux i Paris. 

I 1935 gjorde han sin britiske debut i London aogg sin amerikanske i Washington, D.C. Som  25-åring spilte han for president Franklin Delano Roosevelt. I en alder av 27 år emigrerte han formelt til USA under et visumprogram for fremragende kunstnere.

Totenberg har blant annet reist på turné i Sør-Amerika med Artur Rubinstein og Karol Szymanowski. Han har urfremført flere verk, og har over 30 fiolinkonserter i sitt repertoar. Han har spilt med verdens fremste dirigenter og orkestrer i USA og i Europa. Ved siden av konsertering har Totenberg også utmerket seg som pedagog. Han har blant annet vært professor ved universitetet i Boston, og ledet der strykermusikkavdelingen fra 1961 til 1978. Fra 1978 til 1985 var han direktør ved Longy School of Music (Cambridge i Massachusetts). 

I 1988 ble han tildelt den høyeste fortjenestemedalje av den polske presidenten for hans livslange bidrag til den polske kulturen. Til tross for sitt store engasjement i USA, understrekte han ofte sine bånd til Polen. Totenberg talte flytende syv språk.

## Referanser


## Eksterne lenker
* 
* 
*
Fauskanger barne- og ungdomsskole

**Fauskanger barne- og ungdomsskule** er en barne- og ungdomsskule nord på Askøy. Skolen er den eneste kombinerte barne- og ungdomsskolen i Askøy kommune med 224 elever og 35 ansatte. Elevene på barnetrinnet kommer fra kretsen *Nordre Askøy* fra Fauskanger og nord til Herdla. (Se Grunnkretser i Askøy kommune for mer informasjon angående skolekretser.) Ved skolens ungdomstrinn er det også elever som er ferdig med barnetrinnet på Træet skule inkludert. Skolen ligger på Fauskanger, ca. 20&nbsp;km. fra kommunesenteret Kleppestø.

Skolen er sammen med Træet skule de eneste på Askøy med nynorsk som hovedmålform, mens 63% (2011) av elevene har bokmål, noe som er opp fra 38% i 2005.

Den gamle skolen ble bygget i 1976 og etter flere år med aktivt arbeid fra ansatte, foresatte og politisk ledelse i kommunen, ble arbeidet med ny skole igangsatt i 2006.

Den nye skolen med plass til over 300 elever, ble offisielt tatt i bruk høsten 2013.

Se mer om den lokale skolehistorien for nordre Askøy i artikkelen om Hestetrædet.

## Referanser
Tonsenhagen

**Tonsenhagen** er et boligstrøk nord i Bjerke bydel i Oslo, og en av Oslos første forsteder. Navnet kommer av husmannsplassen Tonsenhagen som lå under Tonsen gård. Tonsenhagen ligger mellom Grefsenåsens østside og Kolås på nordsiden av Trondheimsveien. Litt avhengig av definisjon grenser Tonsenhagen til Årvoll i vest, Kolås i øst, Linderud i sør, og Lillomarka i nord. Postnummer til Tonsenhagen er 0591, 0592 eller 0593.

## Bebyggelse
Det meste av bebyggelsen på Tonsenhagen er lave boligblokker, men det er også en del rekkehus, firemannsboliger. 
Blokkbebyggelsen ble oppført fra 1954 til 1960 og ble tegnet av arkitekt Esben Poulsson. Som et resultat av dette er de fleste blokkene ganske like. Unntaket er tre gule, 10-etasjers høyblokker i Kristine Bonnevies vei. Disse blokkene, som ble oppført i 1959, kan sees fra store deler av Oslo og ligger på Tonsenhagens høyeste punkt.

Blokkene i Selvbyggervn 112-128 og Rødbergvn 45-49, 63-75 og 87-95 sto ferdige i 1971. Sandbakken borettslag  er tilsluttet OBOS.
Rekkehusene i Rødbergveien 70-124 sto ferdige i 1983. Borettslaget, Kolåsbakken borettslag, er tilsluttet OBOS.

## Gater
Det er seks gater på Tonsenhagen; Rødbergveien, Selvbyggerveien, Årvollia, Anna Rogstads vei, Kristine Bonnevies vei og Ragna Nielsens vei.

## Kollektivtilbud

Tonsenhagen har god bussforbindelse med resten av byen, og har to holdeplasser; Tonsenhagen og Tonsenhagen torg. Holdeplassen Kolåsbakken hører også til Tonsenhagen. Linjene 31, 33 og 25 stopper ved alle tre holdeplassene begge veier. Bussruten 60 har endeholdeplass på Tonsenhagen og kjører ikke til Tonsenhagen torg, men stopper ved Kolåsbakken. Rute nummer 32 gikk tidligere mellom Tonsenhagen og Voksen skog men går nå mellom Voksen skog og Ladegården. For å veie opp for dette går nå buss nummer 31 oftere enn før.
Den nærmeste t-banestasjonen er Linderud og den nærmeste trikkeholdeplassen er Disen.

Det har også blitt foreslått å forlenge trikken fra Sinsen til Tonsenhagen langs Trondheimsveien. Dette har fått ny aktualitet i forbindelse med at denne delen av Trondheimsveien i fremtiden ikke lenger vil være en del av riksvei 4, og bli nedbygget fra fire felt til to felt «vanlig vei» og to kollektivfelt.

## Butikker
De eneste butikkene på Tonsenhagen ligger på torget, der det har ligget butikker siden 1950-årene. Det er for øyeblikket Kiwi, kaffebaren Kaffehjørnet, frisørsalongen Mystique, EiendomsMegler 1 og DaBella Damemote.

## Idrett
Årvoll Idrettslag er det største idrettslaget på Tonsenhagen. Klubben driver blant annet innen fotball, håndball, orientering, skihopping, volleyball og langrenn.

## Skole
Elevene på Tonsenhagen går på Tonsenhagen skole fra 1. til 7. klasse. Dette er en ren barneskole med tilhørende skolefritidsordning (SFO). De fleste elevene på Tonsenhagen går på ungdomsskole på Vollebekk skole. De geografisk sett nærmeste videregående skolene er Kuben, Grefsen og Bjerke.

## Referanser


## Litteratur
* 

## Eksterne lenker

* Historisk turtips på Tonsenhagen
* Kunstvandring på Årvoll & Tonsenhagen
Krystian Zimerman

**Krystian Zimerman** (født 1956) er en polsk pianist.

Han studerte ved Musikkhøyskolen ( nå : Karol Szymanowski musikkakademiet ) i Katowice hos Andrzej Jasiński. Hans karriere skjøt fart da han vant den prestisjefulle Chopinkonkurransen i Warszawa i 1975. I 1976 spilte han med *Berliner Philharmoniker* i Berlin under ledelse av Herbert von Karajan og debuterte i USA med *New York Philharmonic* i 1979.

Zimerman konserterer i mange land og anerkjennes allment som en av samtidens fremste pianister. Han har spilt inn en rekke plater og foretatt omfattende konsertreiser. Han er mest kjent for sin interpretasjon av romantikkmusikken, men han har også spilt moderne verk, som for eksempel urfremførelsen av Witold Lutosławskis pianokonsert, et verk komponisten selv skrev for ham. Siden 1996 har han undervist ved musikkakademiet i Basel.

## Priser og utmerkelser (utvalg)
* 1994 – Léonie Sonnings musikkpris
* 2005 - Æresdoktorgrad av Karol Szymanowski musikkakademiet i Katowice  (  Akademia Muzyczna im. Karola Szymanowskiego)
* 2010 - den polske Gloria Artis - medaljen
* 2013 - Ordenen Polonia Restituta
* 2015 - Æresdoktorgrad av Fryderyk Chopin musikkuniversitetet i Warszawa  (  Uniwersytet Muzyczny Fryderyka Chopina)
* 2022 - Praemium Imperiale - prisen i Japan

## Referanser


## Litteratur
*  Dybowski, Stanisław, *Słownik pianistów polskich.* Wydawnictwo Selene, Warszawa 2003 , s. 778. ISBN 83-910515-5-2

## Eksterne lenker
* Biografi på www.culture.pl
Westchester County

**Westchester County** er et fylke i den amerikanske delstaten New York. Det har en befolkning på 940&nbsp;000 og er oppkalt etter Chester i England. Fylkets administrative senter er White Plains.

Fylket ble grunnlagt 1. november 1683.

Frank Abagnale pleide å bo her.

## Byer
Det er seks byer i Westchester fylke:
* Mount Vernon
* New Rochelle
* Peekskill
* Rye
* White Plains
* Yonkers

## Referanser


## Eksterne lenker
*
Wyoming County (New York)

**Wyoming County** er et fylke i den amerikanske delstaten New York. Fylket har en befolkning på 43&nbsp;424 (2000), og administrasjonssenteret er Warsaw. Fylket ble skilt ut fra Genesee County i 1841.

Wyoming County grenser til Genesee County i nord og Erie County i vest. I øst ligger Livingston County. Den sydlige grensen er delt mellom fylkene Cattaraugus og Allegany.

Fylket ble grunnlagt 19. mai 1841.

## Referanser


## Eksterne lenker
*
Bronisław Huberman

**Bronisław Huberman** (født 19. desember 1882 i Częstochowa i Polen, død 15. juni 1947 i Corsier-sur-Vevey i Sveits) var en polsk fiolinist og pedagog. Han er kjent for sine individuelle og dypt personlige interpretasjoner, og regnes som en av det 20. århundres største fiolinbegavelser.

## Liv og virke
### Bakgrunn
Bronisław Huberman var av polsk-jødisk familie. Han lærte seg å spille på fiolin da han var seks år. 

Et halvt år etter hadde han sine første opptredender. Som som syvåring begynte han studiene hos Mieczysław Michałowicz, og ble raskt kjent som vidunderbarn. I 1892 - da var han blitt ti år gammel - reiste han til Berlin for å studere hos den verdenskjente pedagog og fiolinist Joseph Joachim.

### Fiolinist
Huberman gav da allerede konserter blant annet i Wien, og senere i Tyskland, Nederland, Belgia, Frankrike – og ikke minst i Polen, hvor han konserterte hyppig. Fra sin protektor greve Jan Zamoyski ble han overrakt den kjente Gibson Stradivarius, som han siden spilte på. 

I 1896 fremførte han i Wien Brahms’ fiolinkonsert, ved tilstedeværelse av komponisten. I 1897, etter å ha gitt en serie av konserter i Europa, reiste han til USA, hvor han snart ble kjent som en av verdens fremste fiolinvirtuoser. Han samarbeidet blant annet med cellisten Pablo Casals og pianisten Ignacy Friedman. 

I årene 1934 – 1936 underviste han ved musikkakademiet i Wien. I 1936 ble *Israel Philharmonic Orchestra* i Tel Aviv grunnlagt av hans initiativ. Huberman var også tilhenger av ideen om et forent Europa, og publiserte en rekke artikler om temaet. Han var også virksom som pedagog, og holdte blant annet mesterklasser i *Akademie für Musik* i Wien.

Hubermans repertoar var omfangsrikt. Det omfattet konserter av Bach, Brahms, Tsjajkovskij, Franck, Mozart, Paganini og Wieniawski. Han var æresmedlem av *Gesellschaft der Musikfreunde* i Wien og ble tildelt den polske ordenen *[[Ordenen Polonia Restituta|Polonia Restituta]]* for sitt arbeid.

## Referanser


## Litteratur
* 
* 
* Piotr Szalsza: *Bronisław Huberman czyli Pasje i namiętności zapomnianego geniusza*. Muzeum Częstochowskie, Częstochowa 2001, ISBN 83-911252-2-X
* Berta Geissmar: *Musik im Schatten der Politik.* 4. Aufl., Atlantis Musikbuch-Verlag, Zürich 1985, ISBN 3-254-00120-6.

## Eksterne lenker
* 
* 
*
Abrahamsberg tunnelbanestasjon

**Abrahamsberg tunnelbanestasjon** er en stasjon på Stockholms tunnelbane. Den trafikkeres av T-bane 1 (grønn linje) og ligger mellom stasjonene Stora Mossen og Brommaplan. Til tross for navnet ligger ikke stasjonen i bydelen Abrahamsberg, men i Riksby. Stasjonen ble innviet 26. oktober 1952 som den 26. stasjonen.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Wanda Wiłkomirska

**Wanda Wiłkomirska** (født 11. januar 1929 i Warszawa, død 1. mai 2018 samme sted) var en ledende polsk fiolinist og pedagog.

## Liv og virke
Hun begynte å spille fiolin i en alder av fem år, og hennes første lærer var hennes far Alfred Wiłkomirski. I 1947 fullførte hun studiene ved Musikkhøyskolen i Łódź hos Irena Dubiska, og fra 1949 var hun elev hos Ede Zathureczky ved musikkakademiet i Budapest. Hennes pedagoger var også Eugenia Umińska og Tadeusz Wroński i Warszawa samt Henryk Szeryng i Paris.

Hun er prisvinner av fire internasjonale konkurranser: i Genève (1946), Budapest (1949), Den Internasjonale Johann Sebastian Bach-Konkurranse i Leipzig (1950) og Henryk Wieniawski internasjonale fiolinkonkurranse i Poznań (1952). Etter sin storslagne debut i USA (1961) begynte hennes store internasjonale karriere.

I 1983 ble hun professor ved *Hochschule für Musikk Mannheim* i Heidelberg. I 22 år var hun solist i Filharmonia Narodowa i Warszawa, og fulgte orkesteret med på omfattende konsertreiser. Hun ble også bedt på turné av andre polske og utenlandske orkestrer. Hun har konsertert på alle kontinenter, og spilt med verdens fremste orkestrer ledet av blant annet Otto Klemperer, Leonard Bernstein, Carlo Maria Giulini, John Barbirolli, Kurt Masur, Zubin Mehta, Carlo Maria Giulini, Wolfgang Sawallisch, Witold Rowicki, Erich Leinsdorf, Pierre Boulez, Eugen Jochum og Franz Konwitschny.

Wiłkomirska innspilte uroppførelser av samtidskomponister som Tadeusz Baird og Krzysztof Penderecki.

Wanda Wiłkomirska ble regnet som en av de fremste fiolinister av det 20. århundre, og mottok en rekke priser. Hun spilre på en *[[Petrus Guarnerius]]* fra 1734 (Venezia).

## Referanser


## Eksterne lenker
* 
* 
*
Alene hjemme 2, Forlatt i New York

***Alene hjemme 2, Forlatt i New York*** (eller bare *Alene hjemme 2*) er oppfølgeren til den svært populære filmen *[[Alene hjemme]]* fra 1990. *Alene hjemme 2* ble lansert i 1992 og er regissert av Chris Columbus.

## Handling
Handlingen er lagt to år etter den første filmen, mens familien McCallister igjen er på juleferie. Kevin klarer ikke å henge på resten av familien på flyplassen i Chicago, som løper for å rekke flyet til feriemålet Miami i Florida. Han havner derfor på feil fly, som går til New York.

Når Kevin tar inn på hotell og betaler med farens kredittkort, blir hotelldirektøren mistenksom og finner ut at faren har meldt kortet stjålet. I mellomtiden avslører Kevin at de to skurkene fra den forrige filmen er i ferd med å rane en lekebutikk. Han lurer dem til å følge etter seg til onkelens hus, som er under renovering. Her setter Kevin opp en rekke utspekulerte feller, men etter hvert greier de to å ta Kevin som gissel. En hjemløs kvinne i parken, som Kevin ble kjent med tidligere i filmen, kaster fuglefrø på skurkene slik at de blir overfalt av en mange byduer. Kevin rekker å stikke av. Politiet ankommer og arresterer skurkene. Kevins familie gjenforenes kort tid etterpå og får en uforglemmelig kveld på hotellet - spesielt når Kevins room service-regning blir presentert til familien.

## Anmeldelser
Filmen fikk negativ kritikk da den ble utgitt på kino. Ifølge Rotten Tomatoes er 33 % av anmeldelser positive. Filmkritikeren Roger Ebert klagde på filmens bruk av «tegneserievold».

## Skuespillere
* Macaulay Culkin som Kevin
* Joe Pesci som Harry
* Daniel Stern som Marv
* Catherine O’Hara som Kate, moren til Kevin
* John Heard som Peter, faren til Kevin
* Devin Ratray som Buzz
* Hillary Wolf som Megan
* Maureen Elisabeth Shay som Linnie
* Michael C. Maronna som Jeff
* Gerry Bamman som onkel Frank
* Terrie Snell som tante Leslie
* Jedidiah Cohen som Rod
* Senta Moses som Tracy
* Diana Rein som Sondra
* Kieran Culkin som Fuller
* Anna Slotky som Brooke
* Tim Curry som en concierge
* Brenda Fricker som den hjemløse kvinnen i en park
* Eddie Bracken som Mr. Duncan
* Dana Ivey som en resepsjonist
* Rob Schneider som Bellman
* Leigh Zimmerman som en modell
* Ralph Foody som en gangster

## Referanser


## Eksterne lenker
*
Warren County (New York)

**Warren County** er et fylke i den amerikanske delstaten New York. 

Fylket ble grunnlagt 12. mars 1813 av områder fra Washington County.

## Referanser


## Eksterne lenker
*
MS «Hamarøy» (1951)

**MS «Hamarøy»** var en lokalbåt som gikk for Saltens Dampskibsselskab.

MS «Hamarøy» ble satt på vannet den 26. oktober 1950, men det ble ingen heldig debut. Skroget kantret nemlig og sank umiddelbart.
En ordre om å fylle bunntankene var ikke blitt utført. Skroget ble hevet og reparert, men uhellet forsinket sterkt, og skipet kunne ikke leveres før i juli i 1951. Da hadde man allerede satt MS «Beiarn» og MS «Rørstad» i løpet av våren.

I 1961 ble skipet forlenget. Grunnen til denne forlengelsen var den økende godsmengden på Helgelandsruten og Nordruten. Vel 20 år senere var det ikke lenger bruk for skipet. Den ble solgt til et nystartet cruiseselskap i Oslo, og fikk navnet «Pipervigen». Den skulle være restaurantskip med tilholdssted nedenfor rådhuset, men ligger nå i Kristiansand, og er ikke seilingsdyktig.

## Referanser


## Eksterne lenker
* 
*
Monongalia County (Vest-Virginia)

**Monongalia County** er et fylke i den amerikanske delstaten Vest-Virginia. Det ligger i de nordlige delene av staten og det grenser mot Preston County i øst, Taylor County i sørøst, Marion County i sør og mot Wetzel County i vest. Det har også grense mot delstaten Pennsylvania i nord.

Monongalia Countys totale areal er 948 km² hvorav 12 km² er vann. I 2000 hadde fylket 81&nbsp;866 innbyggere og administrasjonssenteret ligger i Morgantown.

Fylket ble grunnlagt i 1776 og har fått sitt navn etter elven Monongahela. Ved denne elven i fylket ligger Fort Martin kullkraftverk.
## Eksterne lenker
*
Brommaplan tunnelbanestasjon

**Brommaplan tunnelbanestasjon** er en stasjon på Stockholms tunnelbane i bydelen Riksby. Den trafikkeres av T-bane 1 (grønn linje) og ligger mellom stasjonene Åkeshov og Abrahamsberg. Stasjonen ligger ved Tunnlandet sør for trafikknutepunktet Brommaplan. Stasjonen ble åpnet 26. oktober 1952 da strekningen Hötorget &ndash; Vällingby invigdes. 

Stasjonen består av en utendørs plattform med inngang fra vest. Viadukten over torget ble tatt i bruk i 1944 og ble da trafikkert av sporvogner.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Antoni Leśniowski

**Antoni Leśniowski** (født 28. januar 1867, død 4. eller  8. april 1940) var en polsk kirurg som i årene 1912 – 1914 var direktør i St. Antons sykehus i Warszawa, senere frem til 1919 overlege for kirurgiavdelingen i Święty Duch-sykehuset i samme by. I årene 1919&ndash;1936 var han professor i kirurgi ved Universitetet i Warszawa.

## Kronisk tarmbetennelse
Han er mest kjent for i 1904 å ha beskrevet en kronisk tarmbetennelse, spesielt intensiv i nedre del av tynntarmen (*ileitis terminalis*). Han skrev artikkelen på polsk, og den ble av den grunn lite kjent. Den samme sykdommen ble i 1932 igjen beskrevet av amerikaneren Burrill Bernard Crohn og er fra den tid av blitt kjent under hans navn i verdenslitteraturen (Crohns sykdom). I Polen kalles sykdommen derimot for Leśniowski-Crohns sykdom (*Choroba Leśniowskiego-Crohna*). Leśniowski skrev også en lærebok i generell kirurgi.

## Referanser


## Eksterne lenker
*
Vis-Kari

**Vis-Kari**, egentlig *Kari Heie*, var lekpredikant og klarsynt fra Flå i Hallingdal som levde på 1800-tallet. Hun ble født i 1828 

Kari fikk ofte anfall, noen mener disse skyldtes epilepsi, og i disse anfallene hadde hun syner, og så både himmel og helvete. Hun reiste etter hvert ut og mante til bot og omvendelse på grunn av disse synene. Ettersom hun hadde ordet i sin makt, fikk hun snart presten i sognet over på sin side. Spesielt hardt gikk forkynnelsen hennes ut over de lokale spellemennene, som hun skremte fra sans og samling. Mange av dem la ned fela for godt, brente dem eller grov dem ned. Til en spellemann, Kittil Geiterygg fra Nes, skal hun ha sagt at hun så et «svart hol i sjele di».

Kari satte i gang en vekkelse som spredte seg over mye av midtre Buskerud, fra Flå og oppover Hallingdal, Krødsherad, Sigdal og Numedal. Hun er den første kvinnen som har fått tale fra prekestolen i en norsk kirke. Portrettet hennes henger i våpenhuset til Flå kirke som et minne om henne.

## Referanser
Tribeca

**Tribeca**, opprinnelig skrevet **TriBeCa**, er et strøk på Manhattan i New York. Navnet henspiller på beliggenheten nedenfor Canal Street (**''Tri**angle **Be**low **Ca**nal Street''), og området begrenses av Canal Street mot nord, Park Place mot sør, Hudsonelva mot vest, og Broadway mot øst.

## Eksterne lenker
*What Does Tribeca Stand For?  Besøkt 12. august 2021.
Jonas Ekeberg

**Jonas Ekeberg** (født 1967) er en norsk kunstner, kunstkritiker og kurator. Han har siden 2021 hatt stillingen som fagansvarlig for visuell kunst i Kulturrådet. Han har tidligere vært leder for Fotografihuset, redaktør for det nordiske nettidsskriftet ''Kunstkritikk'', direktør på Preus museum og sjefskurator for Momentum. 

Han har en bachelor i fotografi fra Statens høgskole for kunsthåndverk og design i Bergen (1990–1993) og master fra Högskolan för fotografi och film i Göteborg (1995–1997).

## Virksomhet
### Kunstner
Ekeberg har deltatt på flere gruppeutstillinger og hadde flere separatutstillinger i løpet av 1990-tallet, blant annet ved Kunstnernes Hus i Oslo og Barbara Wiens Laden und Verlag i Berlin, i tillegg til gruppeutstillinger ved Fotogalleriet, Finlands fotografiska museum i Helsingfors og Hasselblad Center i Göteborg. Ekebergs tidligere interesse i fotografi var preget av arven fra den amerikanske konseptkunsten. Hans mest kjente kunstprosjekt er «Subjective Football» fra 1998, hvor et kamera var installert inne i ballen som ble brukt til å spille fotball med. Betrakteren kunne se kampen fra ballens synspunkt.

### Redaktør
Ekeberg var utgiver og redaktør for magasinet ** (1994–1997), et magasin som ble ansett som en nyskapning i Norge i sin tid. Med Ekeberg som redaktør (1999–2000) gjennomgikk NBKs fagblad *[[Billedkunstneren]]* en forvandling til et aktualitetsmagasin i tabloidformat, med hovedvekt på nyhetsstoff og underlagt redaktørplakaten. Navnet ble forandret til *[[BILLEDKUNST (tidsskrift) | BILLEDKUNST]]*. Som kurator for Office for Contemporary Art Norway (OCA) var han redaktør for de første utgavene av magasinet *Verksted*. Ekeberg har også vært redaktør det nordiske kunstmagasinet *SIKSI* (1995), *Om fotografi: Tidsskrift for Preus Museum* (2004–2005) og nettidsskriftet ''Kunstkritikk''.

### Kurator
Ekeberg var hovedkurator for «PARK»  – Momentum 2000 (sammen med Ina Blom, Jakob Fabricius og Paula Toppila). Høsten 2000 var han initiativtaker og første direktør for nysatsingen Oslo Kunsthall. Han var også kurator for utstillingen «Kunst til folket – Riksutstillinger 50 år» i 2003. I perioden 2002–2004 var han kurator og informasjonsleder for nyetablerte Office for Contemporary Art Norway (OCA) og fra 2004 til 2009 var han direktør for Preus Museum, det nasjonale museet for fotografi. 

Fra januar 2020 til august 2021 var Ekeberg kunstnerisk leder for Fotografihuset i Oslo. Fra september 2020 var han også daglig leder.

### Kritiker
Jonas Ekeberg har vært kunstkritiker/kommentator blant annet for Morgenbladet, Dagbladet, Dagens Næringsliv, NRK og Aftenposten. I 2019 utga han boken *Postnordisk – Den nordiske kunstscenen vekst og fall 1976–2016.* 

## Bibliografi (utvalg)
*  

* , 

* ,

* , 
*Ekeberg, Jonas (2019). *Postnordisk – Den nordiske kunstscenen vekst og fall 1976–2016*. Torpedo Press. ISBN 978–82–93104–22–3.

## Referanser
Svein Johansen

**Svein Johansen** kan vise til:

* Svein Johansen (maler) (født 1946), norsk kunstmaler
* Svein Johansen (sivilingeniør) (født 1957), norsk sivilingeniør
Ålsten

**Ålsten** er en bydel i Västerort i Stockholm. Den tilhører Bromma bydelsområde.
 
Langs Ålstensgatan ligger de berømte Per-Albinhusene som statsminister Per-Albin Hansson bodde i. Husene ble oppført i 1932&ndash;1933. 

## Bilder

Fil:Alsten_3.jpg|
Fil:Alsten 1.jpg|Per Albinhusene
Fil:Alsten 2005.jpg|Ålsten brygge


## Referanser